b'\n_START_ARTICLE_\nAssociaci\xc3\xb3 Europea de Lliure Comer\xc3\xa7\n_START_SECTION_\nHist\xc3\xb2ria\n_START_PARAGRAPH_\nLa reacci\xc3\xb3 Brit\xc3\xa0nica a la creaci\xc3\xb3 de la CEE (EEC en angles) va ser variada i complexa. El Regne Unit estava al mateix temps ocupat amb la Commonwealth, que quan es va crear l\'AELC (EFTA en angles) estava en plena transici\xc3\xb3. Per aquesta ra\xc3\xb3 el Regne Unit va reunir-se amb diversos pa\xc3\xafsos, alguns fronterers amb la CEE, per crear l\'Associaci\xc3\xb3 Europea de Lliure Comer\xc3\xa7 poc despr\xc3\xa9s de la constituci\xc3\xb3 de la CEE que a la vegada era formada per 6 pa\xc3\xafsos: Fran\xc3\xa7a, Alemanya Occidental, It\xc3\xa0lia, B\xc3\xa8lgica, Luxemburg i els Pa\xc3\xafsos Baixos._NEWLINE_El 12 de gener del 1960, el tractat sobre l\'Associaci\xc3\xb3 Europea de Lliure Comer\xc3\xa7 fou creat al Sal\xc3\xb3 Daurat del Palau del Pr\xc3\xadncep a Estocolm. Aquest tractat establia la progressiva eliminaci\xc3\xb3 dels aranzels i imposts fronterers sobre els productes industrials per\xc3\xb2 no afectava als productes agr\xc3\xadcoles i de comer\xc3\xa7 mar\xc3\xadtim._NEWLINE_La principal difer\xc3\xa8ncia entre l\'AELC i la CEE era l\'abs\xc3\xa8ncia d\'una tarifa d\'imposts fronterers comuna, i per aix\xc3\xb2 cada membre de l\'Associaci\xc3\xb3 Europea de Lliure Comer\xc3\xa7 (AELC) era lliure per establir taxes fronteres individuals amb els pa\xc3\xafsos no membres de l\'AELC._NEWLINE_A pesar de la modesta iniciativa els resultats econ\xc3\xb2mics van ser excel\xc2\xb7lents en estimular un increment del volum de comer\xc3\xa7 foraster dels seus membres des de 3.5 trilions el 1959 fins als 8.2 trilions de d\xc3\xb2lars americans el 1967._NEWLINE_Els membres que formen l\'AELC s\xc3\xb3n Su\xc3\xafssa, Noruega, Isl\xc3\xa0ndia i Liechtenstein. El debat engegat al Regne Unit sobre la possible sortida de la UE fa que aquest pa\xc3\xads sigui un dels m\xc3\xa0xims candidats a ser-ne nou membre.\n_START_SECTION_\nHist\xc3\xb2ria\n_START_PARAGRAPH_\nEls membres fundadors de l\'AELC van ser \xc3\x80ustria, Dinamarca, Noruega, Portugal, Su\xc3\xa8cia, Su\xc3\xafssa i el Regne Unit. Durant els 60 aquests pa\xc3\xafsos tenien el mot de "els 7 de fora" mentre que els de la CEE se\'ls hi deia "els 6 de dins"._NEWLINE_Finl\xc3\xa0ndia va convertir-se en membre associat el 1961 (convertint-se en membre complet el 1986) i Isl\xc3\xa0ndia el 1970. El Regne Unit i Dinamarca van passar-se a la CEE el 1973 i per tant deixaren de ser membres de l\'AELC. Portugal tamb\xc3\xa9 va deixar l\'AELC per la CEE el 1986. Liechtenstein es va unir el 1991 (pr\xc3\xa8viament els seus interessos dins de l\'AELC estaven defensats per Su\xc3\xafssa). Su\xc3\xa8cia i Finl\xc3\xa0ndia van unir-se a la UE el 1995 i per tant van deixar de ser-ne membres.\n_START_SECTION_\nFutur\n_START_PARAGRAPH_\nEls votants noruecs han desestimat convertir-se en membres de la UE en dos refer\xc3\xa8ndums. A Su\xc3\xafssa d\'en\xc3\xa7\xc3\xa0 que es van negar a unir-se a l\'Espai Econ\xc3\xb2mic Europeu el 1992, s\'han dut a terme refer\xc3\xa8ndums sobre l\'adhesi\xc3\xb3 a la UE, el darrer cop el 2001, per\xc3\xb2 tots han estat perduts per \xc3\xa0mplies majories._NEWLINE_Entre el 1994 i el 2011 els membres de l\'AELC han estat debatent sobre l\'adhesi\xc3\xb3 d\'Andorra, San Marino, M\xc3\xb2naco, Illa de Man, Marroc, Turquia, Israel i altres pa\xc3\xafsos fronterers amb el continent europeu._NEWLINE_A mitjans del 2005, representants de les Illes Faroe van plantejar la possibilitat d\'unir-se a l\'AELC. Les possibilitats que les illes en formin part s\xc3\xb3n incertes, ja que l\'article 56 de la convenci\xc3\xb3 de l\'AELC diu que nom\xc3\xa9s els estats es poden convertir en membres Les Faroe ja tenen un acord bilateral de lliure comer\xc3\xa7 amb Isl\xc3\xa0ndia, conegut com a  Acord Hoyv\xc3\xadk._NEWLINE_Al novembre de 2012, despr\xc3\xa9s que el consell de la UE avalu\xc3\xa9s la seva relaci\xc3\xb3 amb els microestats europeus sobirans d\'Andorra, M\xc3\xb2naco i San Marino, que descrivien com "fragmentats", la Comissi\xc3\xb3 Europea va publicar un estudi sobre les opcions d\'una integraci\xc3\xb3 a la UE. A difer\xc3\xa8ncia de Liechtenstein, que \xc3\xa9s membre de l\'Espai Econ\xc3\xb2mic Europeu via l\'AELC i el Tractat de Schengen, la relaci\xc3\xb3 amb aquests 3 estats est\xc3\xa0 basada en una col\xc2\xb7lecci\xc3\xb3 d\'acords sobre temes espec\xc3\xadfics. L\'acord estudiava 4 alternatives a la situaci\xc3\xb3 actual: 1) un enfocament sectorial amb acords individuals amb cada estat sobre temes espec\xc3\xadfics, 2) un acord global multi-lateral d\'associaci\xc3\xb3 (FAA) dels tres estats, 3) fer-los membres de l\'Espai Econ\xc3\xb2mic Europeu, i 4) adhesi\xc3\xb3 a la UE. La Comissi\xc3\xb3 va al\xc2\xb7legar que l\'enfocament sectorial no tractava els principals problemes i era innecess\xc3\xa0riament complicat, mentre que a l\'adhesi\xc3\xb3 a la UE va ser rebutjada al\xc2\xb7legant que "les institucions de la UE no estan adaptades en l\'actualitat per l\'adhesi\xc3\xb3 d\'aquests pa\xc3\xafsos de petita dimensi\xc3\xb3." Les opcions restants, membre de l\'Espai Econ\xc3\xb2mic Europeu i una associaci\xc3\xb3 multi-lateral amb els estats, es van trobar viables i van ser recomanades per la Comissi\xc3\xb3. En resposta, el Consell va demanar que les negociacions amb els tres micro-estats sobre una major integraci\xc3\xb3 continu\xc3\xafn, i que un informe sigui preparat per finals de 2013 que detalli les implicacions de les dues alternatives viables i recomanacions sobre com procedir.\n_START_SECTION_\nInstitucions\n_START_PARAGRAPH_\nL\'Associaci\xc3\xb3 Europea de Lliure Comer\xc3\xa7 \xc3\xa9s governada pel Consell i rep els serveis del Secretariat. A m\xc3\xa9s, seguint les l\xc3\xadnies de l\'acord amb l\'Espai Econ\xc3\xb2mic Europeu de 1992, dos \xc3\xb2rgans m\xc3\xa9s van ser creats; l\'Autoritat de Vigil\xc3\xa0ncia de l\'AELC i el Jurat de l\'AELC.\n_START_SECTION_\nInstitucions relacionades amb l\'Espai Econ\xc3\xb2mic Europeu\n_START_PARAGRAPH_\nL\'Autoritat de Vigil\xc3\xa0ncia de l\'AELC i el Jurat de l\'AELC regulen les activitats dels membre de l\'associaci\xc3\xb3 en all\xc3\xb2 relatiu a les seves obligacions a el EEE. Com que Su\xc3\xafssa no \xc3\xa9s membre de la EEE no participa en aquestes institucions._NEWLINE_L\'Autoritat de Vigil\xc3\xa0ncia de l\'AELC ocupa el rol de la Comissi\xc3\xb3 Europea com a "guardi\xc3\xa0 dels tractats" pels membres de l\'AELC, mentre que el Jurat de l\'AELC ocupa el rol de la Cort de Just\xc3\xadcia Europea per aquests pa\xc3\xafsos._NEWLINE_Al pla original de l\'associaci\xc3\xb3, aquesta no preveia la creaci\xc3\xb3 de l\'Autoritat de Vigil\xc3\xa0ncia ni del Jurat, ja que en principi la Cort de Just\xc3\xadcia Europea i la Comissi\xc3\xb3 Europea s\'haurien d\'haver encarregat de les seves funcions. No es va fer aix\xc3\xad perqu\xc3\xa8 durant les negociacions amb el EEE la Cort de Just\xc3\xadcia Europea va considerar que donar instruccions des d\'institucions de la UE a pa\xc3\xafsos no membres d\'aquesta uni\xc3\xb3 constituiria una violaci\xc3\xb3 dels tractats._NEWLINE_Les contribucions dels membres, exceptuant Su\xc3\xafssa, a l\'\xc3\xa0rea de la EEE per reduir les disparitats econ\xc3\xb2miques s\xc3\xb3n administrades per l\'Oficina de Mecanismes Financers que est\xc3\xa0 afiliada al Secretariat de l\'AELC a Brussel\xc2\xb7les.\n_START_SECTION_\nLocalitzaci\xc3\xb3\n_START_PARAGRAPH_\nEl Secretariat de l\'AELC \xc3\xa9s a Ginebra, Su\xc3\xafssa, per\xc3\xb2 t\xc3\xa9 delegacions a Brussel\xc2\xb7les, B\xc3\xa8lgica i Luxemburg. L\'Autoritat de Vigil\xc3\xa0ncia de l\'AELC \xc3\xa9s a Brussel\xc2\xb7les, B\xc3\xa8lgica, la mateixa situaci\xc3\xb3 que la Comissi\xc3\xb3 Europea, mentre que el Jurat de l\'AELC \xc3\xa9s a Luxemburg, la mateixa situaci\xc3\xb3 que la Cort de Just\xc3\xadcia Europea.\n_START_SECTION_\nFons portugu\xc3\xa8s\n_START_PARAGRAPH_\nEl fons portugu\xc3\xa8s fou creat el 1975 quan Portugal era membre de l\'Associaci\xc3\xb3 Europea de Lliure Comer\xc3\xa7, per a proveir fons per desenvolupament i reconstrucci\xc3\xb3 de Portugal despr\xc3\xa9s de la Revoluci\xc3\xb3 dels Clavells. Quan Portugal va deixar l\'AELC el 1985 per unir-se a la Comunitat Econ\xc3\xb2mica Europea, els membres restants van decidir continuar igualment amb el fons portugu\xc3\xa8s perqu\xc3\xa8 el pa\xc3\xads es continu\xc3\xa9s beneficiant d\'aquest._NEWLINE_Al comen\xc3\xa7ament els fons es va crear amb la forma d\'un pr\xc3\xa9stec a un nivell d\'inter\xc3\xa8s baix dels membres de l\'AELC a Portugal per valor de 100 milions de d\xc3\xb2lars americans. Els diners s\'haurien de tornar a partir del 1988 per\xc3\xb2 llavor l\'AELC va decidir que Portugal pogu\xc3\xa9s retardar el comen\xc3\xa7ament dels pagaments 10 anys, fins al 1998. El fons portugu\xc3\xa8s ja no existeix en l\'actualitat.\n_START_SECTION_\nConvencions Internacionals\n_START_PARAGRAPH_\nL\'Associaci\xc3\xb3 Europea de Lliure Comer\xc3\xa7 tamb\xc3\xa9 va fer la Convenci\xc3\xb3 de Hallmarking i la Convenci\xc3\xb3 d\'Inspecci\xc3\xb3 Farmac\xc3\xa8utica, ambdues obertes a membres de fora de l\'associaci\xc3\xb3.\n_START_SECTION_\nRelacions internacionals\n_START_PARAGRAPH_\nDiversos acords de comer\xc3\xa7 existeixen amb membres de fora de la UE, aix\xc3\xad com declaracions de cooperaci\xc3\xb3 i grups de treball conjunts per millorar el comer\xc3\xa7. Actualment, els membres de l\'AELC han establert relacions de comer\xc3\xa7 preferencials amb 24 pa\xc3\xafsos, a m\xc3\xa9s dels 28 membres de la UE.'